Redeschiderea școlilor, o bucurie și pentru profesori: "Mi-au lipsit copiii și mi-au lipsit colegii".
Profesorii se bucură că au revenit la catedră. Elevii din clasele I-IV au revenit în bănci, la fel și cei din anii terminali. La școlile private, părinții pot alege dacă își duc copiii la ore.
Nu doar elevii au așteptat redeschiderea școlii, ci și profesorii. Priscila Nzungi este învățătoare la International School of Bucharest de doi ani șispune că nu i-a fost greu să predea online. Deja cunoștea platformele."Cred că unul dintre avantajele de a fi profesor este că te poți adapta imediat. Copiii sunt foarte entuziasmați și la fel suntem și noi. Părinții pot să aleagă, dacă nu se simt în siguranță își pot ține copiii acasă. Avem câte o cameră în fiecare clasă, așa că în timp ce predăm camera filmează. Interacționăm cu copiii online, dar și cu cei din clasa. Este o strategie foarte bună. Are succes!", a explicat aceasta.Și la Școala Laud-Reut profesorii recunosc că abia așteptau să revină la școală."Mi-au lipsit copiii și mi-au lipsit colegii. Se leagă niște relații foarte strânse între copii și profesorii lor. Continuă, desigur, și în mediul online. Dar nu au aceeași intensitate", a spus Raluca Dolofan, profesoară de engleza și director adjunct al școlii Laud-Reut.